Diari Oficial de la Generalitat Valenciana


Sumari del DOGV 8190, del 14-12-2017 (2017/11658)

DECRET LLEI 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2017/12/01/6**

### Versions

 01/01/2024 - Actualitat  Text inicial: 15/12/2017 - 31/12/2023 

### Dades del document

Número de DOGV
:   8190

Data del DOGV
:   14-12-2017

Secció del DOGV
:   I. DISPOSICIONS GENERALS

Número del document
:   2017/11828


Data del document
:   01-12-2017

Organisme emissor
:   Conselleria d'Hisenda i Model Econòmic

Tipus de document
:   Decret llei

Anàlisi jurídica

 Descriptors 

:   * Conselleria d'Hisenda i Model Econòmic
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

El títol es modifica per l'article 81 de la Llei 7/2023, de 26 de desembre, de mesures fiscals, de gestió administrativa i financera, i d’organització de la Generalitat (DOGV núm. 9756, de 30.12.2023).

**Versió vigent: 01.01.2024 -**

**Decret llei 6/2017, d’1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana******[1]****

 

[**(DOGV núm. 8190 de 14.12.2017)**](https://dogv.gva.es/datos/2017/12/14/pdf/2017_11406.pdf)

 

 

PREÀMBUL

 

L’article 37 del Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s’estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i s’estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca (Fons EIE), i es deroga el Reglament (CE) núm. 1083/2006 del Consell, preveu la possibilitat d’emprar Fons Estructurals i d’Inversió Europeus (Fons EIE) per a recolzar instruments financers, prèvia elaboració d’una avaluació*ex ante* que demostre l’existència de deficiències de mercat o situacions d’inversió subòptimes.

Amb data 22 de juliol de 2015, la Comissió va aprovar el Programa Operatiu FEDER de la Comunitat Valenciana 2014-2020, per mitjà de la Decisió núm. C(2015)5202, preveient-s’hi la possibilitat de recolzar instruments financers amb Fons FEDER en diferents prioritats d’inversió i eixos prioritaris, sempre segons els resultats de la corresponent avaluació *ex ante*.

Igualment, amb data 17 de desembre de 2015, la Comissió va aprovar el Programa Operatiu FSE de la Comunitat Valenciana 2014-2020, preveient-s’hi la possibilitat de recolzar instruments financers amb fons del Programa en diferents prioritats d’inversió i eixos prioritaris, sempre segons els resultats de la corresponent avaluació*ex ante*.

D’acord amb el que estableix l’article 1 de l’Acord del director general de Fons Comunitaris de la Secretaria d’Estat de pressupostos i despeses del Ministeri d’Hisenda i Funció Pública, de data 17 d’abril de 2017, s’ha designat la Generalitat Valenciana com a Organisme Intermedi (OI) del Programa Operatiu Comunitat Valenciana FEDER 2014-2020, que té naturalesa d’administració pública de caràcter territorial i descentralitzat, i la representació, coordinació i supervisió de les activitats de l’Organisme Intermedi correspondrà a la Direcció General de Finançament i Fons Europeus (DGFFE).

Així mateix, d’acord amb el que estableix l’article 1 de l’Acord d’Atribució de Funcions entre la Subdirecció General de la Unitat Administrativa del FSE, en representació de l’Estat membre, i la Direcció General de Finançament i Fons Europeus de la Conselleria d’Hisenda i Model Econòmic de la Generalitat, de data 8 de març, s’ha designat aquesta última Organisme Intermedi del Programa Operatiu del FSE de la Comunitat Valenciana 2014-2020.

L’article 38.4.b.iii del Reglament (UE) núm. 1303/2013, preveu la possibilitat que l’autoritat de gestió, en recolzar instruments financers creats a nivell nacional, regional, transnacional o transfronterer, en confie les tasques d’execució a un organisme de dret públic. Per la seua banda, la Comunicació de la Comissió sobre «orientacions per als estats membres sobre la selecció dels organismes que executen instruments financers» (2016/C 276/01), permet en el seu apartat 3.5 l’adjudicació directa de l’execució d’un instrument financer o d’un fons de fons a una entitat interna.

L’Institut Valencià de Finances (IVF), creat per la Llei 7/1990, de 28 de desembre, de pressupostos de la Generalitat per a 1991, és una entitat de dret públic de caràcter empresarial, de les previstes en l’article 2.3 de la Llei 1/2015, de 6 de febrer, de la Generalitat d’hisenda pública, del sector públic instrumental i de subvencions.

Aquest organisme té com a finalitat actuar com el principal instrument de la política financera del Consell, així com exercitar competències en matèria de finançament empresarial.

En virtut de l’anterior, la Generalitat, en tant que organisme intermedi del programa operatiu FEDER 2014-2020 i del programa operatiu FSE 2014-2020, ha decidit constituir dos fons de fons, d’acord amb la normativa europea prevista a l’efecte, per a la gestió dels instruments financers proposats per als respectius programes operatius i confiar-ne l’execució de forma directa a l’Institut Valencià de Finances.

Les avaluacions *ex ante* dels respectius programes operatius han posat de manifest un clar dèficit a la Comunitat Valenciana en els àmbits del finançament de l’emprenedoria i la innovació, especialment en el segment d’empreses en fases de creixement i expansió, així com en les dificultats de l’accés al crèdit de les persones desempleades o subempleades que volen iniciar una activitat per a establir-se per compte propi, i s’ha definit una estratègia d’inversió específica per a cada un dels programes operatius, amb què es pretén cobrir les deficiències de mercat o situacions d’inversió subòptimes detectades en les referides avaluacions *ex ante*.

Per a la cobertura d’aquesta bretxa de finançament es requereix la ràpida posada en marxa de diversos instruments financers des del sector públic i amb fons del FEDER i del FSE, la qual cosa implica comptar amb una cobertura i estructura jurídica i financera adequada, de ràpida execució, ateses les necessitats a cobrir en el nostre teixit empresarial i les dificultats de l’accés al crèdit de certs col·lectius per a emprendre.

D’altra banda, per a complir amb el marc de rendiment establit per als dos programes operatius i no perdre recursos financers de la Unió Europea per a la Comunitat Valenciana, en trobar-nos més enllà de la meitat del vigent període de programació 2014-2020, es fa necessari dur a terme una ràpida implementació dels instruments financers previstos, per la qual cosa se’n requereix la tramitació amb caràcter d’urgència.

A la vista de l’anterior queda justificada la necessitat i oportunitat de l’aprovació d’un decret-llei per a la constitució de dos fons faltats de personalitat jurídica, per a la gestió dels instruments financers proposats en el marc dels programes operatius FEDER i del FSE de la Comunitat Valenciana 2014-2020.

En el títol I es desenvolupa el Fons per a la gestió dels instruments financers del programa operatiu FEDER Comunitat Valenciana 2014-2020, mentre que en el títol II es desenvolupa el Fons per a la gestió dels instruments financers del programa operatiu FSE Comunitat Valenciana 2014-2020.

En virtut d’això, en ús de l’autorització concedida en l’article 44.4 de l’Estatut d’Autonomia de la Comunitat Valenciana, a proposta del conseller d’Hisenda i Model Econòmic i prèvia deliberació del Consell, en la reunió d’1 de desembre de 2017,

 

 

DECRETE

 

TÍTOL I  
 Fons FEDER

 

**Article 1. Creació del fons per a la gestió dels instruments financers dels programes operatius FEDER per a la Comunitat Valenciana******[2]****

1. Es crea un fons per a la gestió dels instruments financers dels programes operatius del Fons Europeu de Desenvolupament Regional (FEDER) de la Comunitat Valenciana (d’ara en avant, també el Fons), destinats al finançament de l’emprenedoria i la innovació, així com de les pimes en fases de creixement i expansió.

2. El Fons es constitueix com un fons sense personalitat jurídica dels previstos en l’article 2.4 de la Llei 1/2015, de 6 de febrer, d’hisenda pública, del sector públic instrumental i de subvencions, adscrit a la conselleria competent en matèria d’hisenda, i la seua activitat es regirà per l’ordenament jurídic privat, pel que fa a les seues relacions amb els intermediaris financers i destinataris finals dels instruments financers, i estarà subjecte als principis de gestió i d’informació previstos en la Llei 38/2003, de 17 de novembre, general de subvencions.

 

**Article 2. Institut Valencià de Finances******[3]****

1. Es designa l’Institut Valencià de Finances (IVF) com a organisme gestor del fons per a la gestió dels instruments financers dels programes operatius FEDER de la Comunitat Valenciana destinats a la creació i la concessió d’instruments financers, a l’empara del que s’estableix en l’article 38.4.b iii del Reglament (UE) núm. 1303/2013. L’IVF podrà confiar part de l’execució dels instruments a intermediaris financers.

2. La Generalitat, representada per la direcció general competent en matèria de fons europeus, i l’IVF, acordaran una estructura de governança adequada per a garantir l’execució correcta dels instruments financers i la utilització de fons europeus d’acord amb la normativa europea aplicable i a les prioritats d’inversió definides en cadascun dels diferents programes operatius FEDER de la Comunitat Valenciana, que es regularà en l’acord de finançament al qual es refereix l’article 4 d’aquest decret llei.

En el marc de l’estructura de governança esmentada, en l’acord de finançament s’haurà de preveure la constitució i regulació d’un Consell Executiu, en tant que òrgan superior de govern i de coordinació sobre el qual recau la responsabilitat de la governança dels instruments financers del Fons, amb representació de les conselleries competents en matèria d’hisenda i de les matèries relacionades amb les finalitats del Fons i de l’IVF, i les funcions de les quals es regularan en el mencionat acord de finançament.

El Consell Executiu serà responsable de dur a terme, entre altres, les tasques següents:

a) Aprovació de les modificacions o revisions de l’estratègia d’inversió, quan escaiga, d’acord amb el procediment que s’establisca en l’acord de finançament.

b) Aprovació de les convocatòries de manifestació d’interès per a la selecció dels intermediaris financers i els criteris de selecció corresponents.

c) Aprovació de l’informe anual d’execució d’instruments financers i la seua remissió a l’organisme intermedi del programa operatiu.

d) Aprovació dels comptes anuals del Fons.

El Consell Executiu es reunirà, com a mínim, una vegada cada sis mesos o quan així ho requerisca motivadament la presidència, el gestor del Fons de Fons o un terç dels seus membres.

3. L’IVF durà a terme, directament o través d’intermediaris financers, les operacions i inversions previstes en l’estratègia d’inversió definida en l’avaluació*ex ante* dels instruments financers del FEDER, on es planteja una oferta de productes de finançament per a les pimes amb la qual es pretén cobrir les deficiències de mercat detectades i contribuir a la consecució dels objectius i resultats específics fixats en el programa operatiu. Els termes i condicions per a l’execució de l’esmentada estratègia es contemplaran igualment en el mencionat acord de finançament.

4. En cas que l’IVF acorde confiar part de l’execució dels instruments a intermediaris financers, haurà de garantir-se que aquests compleixen amb els criteris establits en l’article 140, apartats 1, 2 i 4 del Reglament (UE, Euratom) núm. 966/2012, del Parlament Europeu i del Consell, de 25 d’octubre de 2012, sobre les normes financeres aplicables al pressupost general de la Unió, i pel qual es deroga el Reglament (CE, Euratom) núm. 1605/2002, del Consell (Reglament financer).

Així mateix, els intermediaris financers se seleccionaran a través de procediments oberts, transparents, proporcionats i no discriminatoris, en els termes i condicions que s’establisquen en l’acord de finançament a què es refereix l’article 4 del present decret-llei.

5. L’IVF durà a terme totes les accions relatives a la gestió del Fons que s’indiquen a continuació:

a) Formalitzar en nom propi i per compte del Fons tots els instruments financers i contractes d’operacions financeres derivats de l’execució de les línies d’actuació del Fons que, si és el cas, li corresponguen.

b) Realitzar els cobraments i els pagaments derivats de les operacions del Fons.

c) Registrar totes les operacions en una comptabilitat específica, separada i independent de la pròpia.

d) Actuar com a depositari dels títols acreditatius de les operacions realitzades en nom propi i per compte del Fons.

e) Subscriure i formalitzar els acords, convenis i contractes que resulten necessaris per a la gestió del Fons.

f) Actuar com a representant del Fons davant de l’Administració tributària de l’Estat, de la hisenda pública de la Generalitat, o qualsevol altra administració tributària.

g) Col·laborar amb els òrgans de control competents subministrant quanta informació li siga requerida per aquests en l’exercici de les seues competències de comprovació i control.

h) Elaborar els avantprojectes de pressupostos anuals d’explotació i capital del Fons i dels costos per la gestió del Fons.

i) Elaborar i formular els comptes anuals, la proposta d’aplicació de resultats i les liquidacions dels pressupostos i dels costos per la gestió.

j) Les incloses en l’acord de finançament a subscriure amb l’Organisme intermedi del programa operatiu FEDER de la Comunitat Valenciana.

k) Proposar al Consell Executiu del Fons modificacions a l’acord de finançament.

l) Prestar els mitjans necessaris per al compliment de les seues funcions a la Secretaria del Consell Executiu del Fons.

m) En general, el gestor portarà totes aquelles accions i iniciatives que resulten necessàries per a la gestió del Fons.

6. Les despeses de gestió del Fons seran finançades amb les dotacions previstes per a tal finalitat en el propi Fons, en els termes que s’establisquen en acord de finançament, amb els límits establits en la normativa europea.

 

**Article 3. Règim pressupostari, comptable i de control**

1. Els pressupostos d’explotació i capital del Fons es regiran pel que estableix la Llei 1/2015, les lleis anuals de pressupostos i les seues disposicions de desplegament.

2. La dotació pública del fons provindrà dels crèdits consignats en les lleis anuals de pressupostos generals de la Generalitat i, si és el cas, d’aportacions d’altres entitats públiques i de la Unió Europea.

3. Els recursos financers líquids aportats al fons es depositaran en un o diversos comptes fiduciaris oberts a aquest efecte en entitats financeres pel gestor del fons en el seu nom i en nom de la Generalitat, d’acord amb el que preveu l’article 38.6 del Reglament (UE) núm. 1303/2013, i on es transferirà l’import equivalent a les contribucions previstes els programes operatius corresponents al FEDER i a la contribució nacional pública que es recolliran en les lleis anuals de pressupost generals de la Generalitat al llarg de tot el període de programació. ****[4]****

4. Totes les operacions del Fons seran registrades en una comptabilitat específica, separada i independent de la del gestor del Fons.

5. Al Fons li seran aplicables les normes contingudes en matèria de rendició de comptes i control previstes en la Llei 1/2015.

6. Correspon al gestor del Fons la formulació dels seus comptes anuals que, degudament auditats, seran sotmesos a l’aprovació del Consell Executiu del Fons.

7. El Fons se sotmetrà a qualsevol de les actuacions de comprovació i control que pogueren realitzar els òrgans de verificació i control competents autonòmics, nacionals i comunitaris.

 

**Article 4. Acord de finançament******[5]****

Les normes d’execució específiques del fons, els seus mecanismes de gestió i de control, el règim jurídic aplicable, l’estratègia d’inversió dels instruments financers i les relacions entre la Generalitat i l’Institut Valencià de Finances es recolliran i es desenvoluparan en un acord de finançament que hauran de signar la direcció general competent en matèria de fons europeus o qui tinga la representació de la Generalitat com a organisme intermedi del Programa operatiu FEDER de la Comunitat Valenciana, i l’Institut Valencià de Finances, com a gestor del fons dels instruments financers del programa, en els termes que preveu l’annex IV del Reglament (UE) núm. 1303/2013 i altres normes comunitàries aplicables.

 

 

TÍTOL II  
 Fons FSE

 

**Article 5. Creació d’un fons per a la gestió dels instruments financers dels programes operatius FSE per a la Comunitat Valenciana******[6]****

1. Es crea un fons per a la gestió dels instruments financers dels programes operatius del Fons Social Europeu (FSE) per a la Comunitat Valenciana (d’ara en avant, també el Fons), destinats a facilitar l’accés al crèdit de les persones desocupades o subempleades que volen treballar pel seu compte.

2. El Fons es constitueix com un fons sense personalitat jurídica dels previstos en l’article 2.4 de la Llei 1/2015, de 6 de febrer, d’hisenda pública, del sector públic instrumental i de subvencions, adscrit a la conselleria competent en matèria d’hisenda, i la seua activitat es regirà per l’ordenament jurídic privat, pel que fa a les seues relacions amb els intermediaris financers i destinataris finals dels instruments financers, i estarà subjecte als principis de gestió i d’informació previstos en la Llei 38/2003, de 17 de novembre, general de subvencions.

 

**Article 6. Institut Valencià de Finances******[7]****

1. Es designa l’Institut Valencià de Finances (IVF) com a organisme gestor del Fons per a la Gestió dels instruments financers dels programes operatius FSE de la Comunitat Valenciana destinats a la creació i la concessió d’instruments financers, a l’empara del que estableix l’article 38.4.b.iii del Reglament (UE) núm. 1303/2013. L’IVF podrà confiar part de l’execució dels instruments a intermediaris financers.

2. La Generalitat, representada per la direcció general competent en matèria de fons europeus, i l’IVF, acordaran una estructura de governança adequada per a garantir l’execució correcta dels instruments financers i la utilització de fons europeus d’acord amb la normativa europea aplicable i amb les prioritats d’inversió definides en cadascun dels programes operatius FSE, que es regularà en l’acord de finançament al qual es refereix l’article 4 d’aquest decret llei.

En el marc d’aquesta estructura de governança, en l’acord de finançament s’haurà de preveure la constitució i la regulació d’un consell executiu, com a òrgan superior de govern i de coordinació del Fons, amb representació de les conselleries competents en matèria d’hisenda i de les matèries relacionades amb les finalitats del Fons i de l’IVF.

3. L’IVF durà a terme, directament o través d’intermediaris financers, les operacions i inversions previstes en l’estratègia d’inversió definida en l’avaluació*ex ante* dels instruments financers del FSE, on es planteja una oferta de productes de finançament per a les pimes amb la qual es pretén cobrir les deficiències de mercat detectades i contribuir a la consecució dels objectius i resultats específics fixats en el programa operatiu. Els termes i condicions per a l’execució de l’esmentada estratègia es contemplaran igualment en el mencionat acord de finançament.

En el marc de l’estructura de governança esmentada, en l’acord de finançament s’haurà de preveure la constitució i regulació d’un Consell Executiu, en tant que òrgan superior de govern i de coordinació sobre el qual recau la responsabilitat de la governança dels instruments financers del Fons, amb representació de les conselleries competents en matèria d’hisenda i de les matèries relacionades amb les finalitats del Fons i de l’IVF, i les funcions de les quals es regularan en el mencionat acord de finançament.

El Consell Executiu serà responsable de dur a terme, entre altres, les tasques següents:

a) Aprovació de les modificacions o revisions de l’estratègia d’inversió, quan escaiga, d’acord amb el procediment que s’establisca en l’acord de finançament.

b) Aprovació de les convocatòries de manifestació d’interès per a la selecció dels intermediaris financers i els criteris de selecció corresponents.

c) Aprovació de l’informe anual d’execució d’instruments financers i la seua remissió a l’Organisme intermedi del programa operatiu

d) Aprovació dels comptes anuals del Fons.

El Consell Executiu es reunirà, com a mínim, una vegada cada sis mesos o quan així ho requerisca motivadament la presidència, el gestor del Fons de Fons o un terç dels seus membres.

4. En cas que l’IVF acorde confiar part de l’execució dels instruments a intermediaris financers, haurà de garantir-se que aquests compleixen amb els criteris establits en l’article 140, apartats 1, 2 i 4 del Reglament (UE, Euratom) núm. 966/2012, del Parlament Europeu i del Consell, de 25 d’octubre de 2012, sobre les normes financeres aplicables al Pressupost General de la Unió, i pel qual es deroga el Reglament (CE, Euratom) núm. 1605/2002, del Consell (Reglament Financer).

Així mateix, els intermediaris financers se seleccionaran a través de procediments oberts, transparents, proporcionats i no discriminatoris, en els termes i condicions que s’establisquen en l’acord de finançament a què es refereix l’article 4 del present decret llei.

5. L’IVF durà a terme totes les accions relatives a la gestió del Fons que s’indiquen tot seguit:

a) Formalitzar en nom propi i per compte del Fons tots els instruments financers i contractes d’operacions financeres derivats de l’execució de les línies d’actuació del Fons que, si és el cas, li corresponguen.

b) Realitzar els cobraments i els pagaments derivats de les operacions del Fons.

c) Registrar totes les operacions en una comptabilitat específica, separada i independent de la pròpia.

d) Actuar com a depositari dels títols acreditatius de les operacions realitzades en nom propi i per compte del Fons.

e) Subscriure i formalitzar els acords, convenis i contractes que resulten necessaris per a la gestió del Fons.

f) Actuar com a representant del Fons davant l’Administració tributària de l’Estat, la hisenda pública de la Generalitat, o qualsevol altra administració tributària.

g) Col·laborar amb els òrgans de control competents subministrant quanta informació li siga requerida per aquests en l’exercici de les seues competències de comprovació i control.

h) Elaborar els avantprojectes de pressupostos anuals d’explotació i capital del Fons i dels costos per la gestió del Fons.

i) Elaborar i formular els comptes anuals, la proposta d’aplicació de resultats i les liquidacions dels pressupostos i dels costos per la gestió.

j) Les incloses en l’acord de finançament a subscriure amb l’Organisme intermedi del programa operatiu FSE de la Comunitat Valenciana.

k) Proposar al Consell Executiu del Fons modificacions a l’acord de finançament.

l) Prestar els mitjans necessaris per al compliment de les seues funcions a la Secretaria del Consell Executiu del Fons.

m) En general, el gestor portarà totes aquelles accions i iniciatives que resulten necessàries per a la gestió del Fons.

6. Les despeses de gestió del Fons seran finançades amb les dotacions previstes per a tal finalitat en el propi Fons, en els termes que s’establisquen en acord de finançament, amb els límits establits en la normativa europea.

 

**Article 7. Règim pressupostari, comptable i de control**

1. Els pressupostos d’explotació i capital del Fons es regiran pel que estableix la Llei 1/2015, les lleis anuals de pressupostos i les seues disposicions de desplegament.

2. La dotació pública del fons provindrà dels crèdits consignats en les lleis anuals de pressupostos generals de la Generalitat i, si és el cas, d’aportacions d’altres entitats públiques i de la Unió Europea.

3. Els recursos financers líquids aportats al Fons es depositaran en un o diversos comptes fiduciaris oberts a aquest efecte en entitats financeres pel gestor del fons en el seu nom i en nom de la Generalitat, d’acord amb el que preveu l’article 38.6 del Reglament (UE) núm. 1303/2013, i on es transferirà l’import equivalent a les contribucions previstes en els programes operatius corresponents a l’FSE i a la contribució nacional pública que es recolliran en les lleis anuals de pressupost generals de la Generalitat al llarg de tot el període de programació. ****[8]****

4. Totes les operacions del Fons seran registrades en una comptabilitat específica, separada i independent de la del gestor del Fons.

5. Al Fons li seran aplicables les normes contingudes en matèria de rendició de comptes i control previstes en la Llei 1/2015.

6. Correspon al gestor del Fons la formulació dels seus comptes anuals que, degudament auditats, seran sotmesos a l’aprovació del Consell Executiu del Fons.

7. El Fons se sotmetrà a qualsevol de les actuacions de comprovació i control que pogueren realitzar els òrgans de verificació i control competents autonòmics, nacionals i comunitaris.

 

**Article 8. Acord de finançament******[9]****

Les normes d’execució específiques del Fons, els seus mecanismes de gestió i de control, el règim jurídic aplicable, l’estratègia d’inversió dels instruments financers i les relacions entre la Generalitat i l’Institut Valencià de Finances es recolliran i es desenvoluparan en un acord de finançament que hauran de signar la direcció general competent en matèria de fons europeus o qui tinga la representació de la Generalitat com a organisme intermedi del Programa operatiu FSE de la Comunitat Valenciana, i l’Institut Valencià de Finances, com a gestor del Fons dels instruments financers del programa, en els termes que preveu l’annex IV del Reglament (UE) núm. 1303/2013 i altres normes comunitàries d’aplicació.

 

 

DISPOSICIONS TRANSITÒRIES

 

**Primera. Adaptació normativa en matèria de comptabilitat**

Mentre no entre en vigor l’Ordre 8/2017, d’1 de setembre, de la Conselleria d’Hisenda i Model Econòmic, per la qual es deroga l’Ordre de 16 de juliol de 2001, de la Conselleria d’Economia, Hisenda i Ocupació, per la qual s’aprova el Pla General de Comptabilitat Pública de la Generalitat Valenciana, els fons creats en virtut del present decret-llei aplicaran la normativa comptable per la qual es regeix el gestor dels fons.

 

**Segona. Posada en marxa dels instruments financers**

L’entrada en funcionament dels fons per a la gestió dels instruments financers del programa operatiu FEDER i FSE de la Comunitat Valenciana 2014-2020, es produirà dins del primer trimestre de 2018, i en tot cas una vegada subscrits els acords de finançament a què es refereix l’article 4 del present decret llei.

Per al cas específic del Fons del FEDER, addicionalment, precisarà la prèvia formalització de l’acord del director general de Fons Comunitaris a què es refereix l’article 21 de l’Acord d’Atribució de Funcions, de data 17 d’abril de 2017, en el qual es detallaran les funcions que s’encomanen a la Generalitat Valenciana respecte als instruments financers, en qualitat d’Organisme intermedi del programa operatiu FEDER Comunitat Valenciana 2014-2020, de conformitat amb la normativa comunitària (addenda a l’acord d’atribució de funcions).

 

DISPOSICIÓ FINAL

 

**Única. Entrada en vigor**

Aquest decret llei entrarà en vigor l’endemà de la publicació en el *Diari Oficial de la Generalitat Valenciana*.

 

València, 1 de desembre de 2017

 

La presidenta del Consell en funcions i  
 consellera d’Igualtat i Polítiques Inclusives,  
 MÓNICA OLTRA JARQUE

 

El conseller d’Hisenda i Model Econòmic  
 VICENT SOLER I MARCO 

 

 

 

---

****[1]****El títol es modifica per l’article 81 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/), de mesures fiscals, de gestió administrativa i financera, i d'organització de la Generalitat (DOGV núm. 9756 de 30.12.2023).

****[2]****El títol i l’apartat 1 de l’article 1 es modifiquen per l’article 82 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[3]****L’apartat 1 i el primer paràgraf de l’apartat 2 de l’article 2 es modifiquen per l’article 83 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[4]****L’apartat 3 de l’article 3 es modifica per l’article 84 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[5]****L’article 4 es modifica per l’article 85 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[6]****El títol i l’apartat 1 de l’article 5 es modifiquen per l’article 86 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[7]****Els apartats 1 i 2 de l’article 6 es modifiquen per l’article 87 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[8]****L’apartat 3 de l’article 7 es modifica per l’article 88 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).

****[9]****L’article 8 es modifica per l’article 89 de la [**Llei 7/2023, de 26 de desembre**](https://dogv.gva.es/va/eli/es-vc/l/2023/12/26/7/).


Còpia Permalink ELI